CELEX: 62019CN0364
Language: et
Date: 2019-05-07 00:00:00
Title: kohtuasi C-364/19: Eelotsusetaotlus, mille on esitanud Tribunalul Galați (Rumeenia) 7. mail 2019 — XU jt versus SC Credit Europe Ipotecar IFN SA ja Credit Europe Bank

26.8.2019   
            
            
               ET
            
            
               Euroopa Liidu Teataja
            
            
               C 288/19
            
         
      Eelotsusetaotlus, mille on esitanud Tribunalul Galați (Rumeenia) 7. mail 2019 — XU jt versus SC Credit Europe Ipotecar IFN SA ja Credit Europe Bank
      (kohtuasi C-364/19)
      (2019/C 288/25)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunalul Galați
      
         Põhikohtuasja pooled
      
      
         Hagejad-apellandid: XU, YV, ZW, AU, BZ, CA, DB, EC
      
         Kostjad-apellandid: SC Credit Europe Ipotecar IFN SA ja Credit Europe Bank
      
         Eelotsuse küsimused
      
      
                  1.
               
               
                  Kas direktiivi 93/13/EMÜ (1) artikli 1 lõiget 2 ja artikli 4 lõiget 2, nagu neid on tõlgendatud kohtuasjas C-186/16, Andriciuc jt, tuleb tõlgendada nii, et kui leping sisaldab vahetuskursiriskiga seotud lepingutingimust, mis tuleneb liikmesriigi õigusnormist, on liikmesriigi kohus kohustatud analüüsima esmajärjekorras direktiivi artikli 1 lõikes 2 nimetatud keelu asjakohasust või seda, kas müüja või teenuste osutaja on täitnud direktiivi artikli 4 lõikes 2 sätestatud tarbija teavitamise kohustuse, ilma et seda tingimust tuleks eelnevalt hinnata direktiivi artikli 1 lõike 2 alusel?
               
            
                  2.
               
               
                  Kas direktiivi 93/13/EMÜ artikli 1 lõiget 2 ja artikli 4 lõiget 2 tuleb tõlgendada nii, et kui müüja või teenuste osutaja ei ole enne laenulepingu sõlmimist täitnud tarbija teavitamise kohustust, võib ta tugineda direktiivi artikli 1 lõikele 2 selleks, et vahetuskursiriskiga seotud lepingutingimus, mis tuleneb liikmesriigi õigusnormist, jäetaks ebaõigluse kontrollist välja?
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).